มีเหมือนกระดูกปูดอยู่หลังหูตรงกกหูค่ะตอนเด็กจับแล้วมันดูนิ่มๆค่ะพอโตมารู้สึกว่ามันขยายใหญ่ขึ้นละแข็งขึ้นนิดๆค่ะ เหมือนจะโตขึ้นตามวัยค่ะแต่เป็นข้างเดียวค่ะ อยากทราบว่าเป็นอะไรไหมคะ ไม่มีอาการใดๆร่วมเลยค่ะไม่เจ็บไม่ไข้ไม่ปวดค่ะ อันตรายไหมคะ
สวัสดีค่ะ การคลำได้เหมือนก้อนที่บริเวณหลังหูมาตั้งแต่เด็ก อาจเป็น1.ก้อนซีสต์ไขมันใต้ผิวหนัง (epidermal inclusion cyst) ลักษณะของก้อนจะนิ่ม กดไม่เจ็บ สีเหมือนผิวหนังปกติ2.ก้อนเนื้องอกต่างๆ ของชั้นผิวหนังและเนื้อเยื่อไขมันใต้ผิวหนัง ซึ่งมีหลายชนิด3. แผลเป็นชนิดนูน หรือคีลอยด์ ซึ่งจะเกิดตามหลังการเกิดบาดแผล โดยจะเป็นก้อนนูน สีมักออกแดงอมม่วง ในช่วงแรกๆ มักจะคลำได้ค่อนข้างนิ่ม เมื่อผ่านไปนานหลายปี ก็จะแข็งขึ้น4. ก้อนเนื้องอกธรรมดาของกระดูกกะโหลก แต่จะคลำได้แข็งมาตั้งแต่เริ่มเป็น5. ต่อมน้ำเหลืองโต มักเกิดจากการติดเชื้อบริเวณใกล้เคียง เช่น มีแผลบริเวณหนังศีรษะ หูชั้นนอกอักเสบ เป็นต้น แต่ไม่น่าเป็นมาตั้งแต่เด็กหากก้อนยังคงอยู่ แนะนำควรไปพบแพทย์เพื่อตรวจวินิจฉัยค่ะ ซึ่งอาจอาจต้องมีการตัดชิ้นเนื้อไปตรวจเพิ่มเติม ทั้งนี้ หากเป็นก้อนซีสต์หรือเนื้องอกต่างๆ ดังที่กล่าวไป ก็ไม่ได้อันตรายอะไรค่ะ ในเบื้องต้น ก็ไม่ควรไปกด บีบก้อนดังกล่าวค่ะ